640.100

Lescha davart la protecziun civila dal chantun Grischun (lescha da protecziun civila)

dals 17-06-2015 (versiun dals 01-01-2021)

Il cussegl grond dal chantun Grischun1),

sa basond sin la lescha federala davart la protecziun da la populaziun e la protecziun civila2) sco er sin l'art. 79 da la constituziun chantunala3), suenter avair gì invista da la missiva da la regenza dals 17 da favrer 20154),

concluda:

1. En general

Object

Art.  1 1 Per cumplettar il dretg federal regla questa lescha:

a)

b)

l'organisaziun dal servetsch da protecziun;

la construcziun, l'equipament, il mantegniment, la renovaziun e la controlla da las ovras da protecziun;

la finanziaziun.

c)

Repartiziun da las incumbensas

Art.  2 1 Il chantun è il purtader principal da la protecziun civila.

2 Las vischnancas sustegnan il chantun ademplind las incumbensas che las vegnan delegadas da la legislaziun federala e da questa lescha.

1) PCG 2014/2015, 880 2) CS 520.1 3) DG 110.100 4) pagina 811 * tabellas da las modificaziuns a la fin dal relasch

1

640.100

2. Servetsch da protecziun

Art.  3

Cumpetenzas 1. chantun 1 Il chantun è spezialmain cumpetent per:

a)

fixar l'organisaziun, il dumber da persunas ch'èn obligadas da far servetsch da protecziun civila ed ils meds materials dal servetsch da protecziun;

construir respectivamain organisar, mantegnair e manar in center d'instrucziun per la protecziun civila;

procurar, magasinar, administrar e mantegnair ils meds materials dal servetsch da protecziun;

administrar   e   controllar   las   datas   da   las   persunas   ch'èn   obligadas   da   far servetsch da protecziun civila;

attribuir las persunas ch'èn obligadas da far servetsch da protecziun civila a las unitads fixadas en l'organisaziun ed al persunal da reserva sco er fixar lur funcziun e lur promoziun;

scolar las persunas ch'èn obligadas da far servetsch da protecziun civila;

integrar persunas en il servetsch da protecziun voluntar;

fixar las acziuns ed ils lieus d'acziun da las unitads;

permetter lavurs d'utilitad publica durant ils curs da repetiziun;

permetter acziuns a favur da la cuminanza;

clamar   en   acziun   persunas   ch'èn   obligadas   da   far   servetsch   da   protecziun civila;

relaschar las persunas ch'èn obligadas da far servetsch da protecziun civila or da lur obligaziun da servetsch.

b)

c)

d)

e)

f)

g)

h)

i)

k)

l)

m)

2. vischnancas

Art.  4 1 Las vischnancas mettan a disposiziun al chantun gratuitamain las localitads, ils edifizis u ils bains immobigliars ch'èn necessaris per l'instrucziun da las persunas ch'èn   obligadas   da   far   servetsch   da   protecziun   civila,   per   las   acziuns   en   cas   da situaziuns spezialas ed extraordinarias sco er per las acziuns da reparaziun, nun ch'i dettia autras utilisaziuns prioritaras per quests objects.

2 Ellas dattan a l'uffizi chantunal cumpetent las datas da las persunas ch'èn obligadas da far servetsch da protecziun civila che quel dovra per exequir las incumbensas dal chantun.

Clamadas en acziun

Art.  5 1 Las datas dals servetschs d'instrucziun ston vegnir communitgadas a las persunas ch'èn obligadas da far servetsch da protecziun civila per regla 6 mais ordavant a maun d'ina preannunzia da servetsch.

2 Persunas ch'èn obligadas da far servetsch da protecziun civila e ch'èn incorporadas cun lur consentiment en furmaziuns spezialas, pon vegnir clamadas en acziun a curta vista.

2

640.100

3 En   situaziuns   spezialas   ed   extraordinarias   sco   er   per   lavurs   da   reparaziun   pon vegnir clamadas en acziun:

a)

persunas ch'èn obligadas da far servetsch da protecziun civila cun funcziuns da cader e da spezialist 1 di ordavant;

persunas ch'èn obligadas da far servetsch da protecziun civila senza funcziuns da cader e da spezialist 2 dis ordavant;

b)

4 Persunas   ch'èn   obligadas   da   far   servetsch   da   protecziun   civila   e   che   n'èn   betg vegnidas dispensadas dal servetsch annunzià ston dar suatientscha a la clamada en acziun.

Prestaziuns da lavur durant ils curs da repetiziun

Art.  6 1 Durant ils curs da repetiziun pon las persunas ch'èn obligadas da far servetsch da protecziun   civila   vegnir   engaschadas   per   lavurs   d'utilitad   publica   a   favur   da   las vischnancas, sche l'acziun:

correspunda a l'intent ed a las incumbensas da la protecziun civila;

a)

na concurrenzescha betg memia fitg interpresas privatas; e b)

c)

serva ad applitgar la savida e las experientschas fatgas durant l'instrucziun.

2 Las vischnancas ston metter a disposiziun ils meds materials ch'èn necessaris per las lavurs ed ina manadra u in manader da l'acziun.

Acziuns a favur da la cuminanza

Art.  7 1 Persunas   ch'èn   obligadas   da   far   servetsch   da   protecziun   civila   pon   vegnir engaschadas per in'acziun a favur da la cuminanza, sch'i sa tracta d'ina occurrenza d'interess surregiunal u chantunal.

2 La petenta u il petent sto metter a disposiziun ils meds materials necessaris sco er ina manadra u in manader da l'acziun e surpigliar ils custs che na vegnan betg pajads dal chantun.

3. Ovras da protecziun

Art.  8

Cumpetenzas 1. chantun

1 Il chantun è cumpetent per:

a)

fixar   ils   territoris   ch'èn   decisivs   per   diriger   la   construcziun   da   locals   da protecziun (territoris determinads);

fixar il dumber da plazzas protegidas ch'èn necessarias per mintga territori determinà;

elavurar la planisaziun d'assegnaziun per occupar ils locals da protecziun per mauns da las vischnancas;

fixar il basegn da stabiliments da protecziun ed ils lieus da quels;

b)

c)

d)

3

640.100

e)

f)

g)

h)

i)

k)

l)

m)

n)

o)

decider   davart   l'obligaziun   da   construir   in   local   da   protecziun   en   cas   da projects da construcziun;

approvar   projects   da   construcziun   da   locals   da   protecziun   inclusiv   fixar   il dumber da plazzas protegidas;

fixar l'import da la contribuziun substitutiva per mintga plazza protegida betg construida;

decider   davart   l'import   da   la   contribuziun   substitutiva   per   project   da construcziun;

incassar ed administrar las contribuziuns substitutivas;

permetter l'aboliziun ed ordinar la reparaziun da locals da protecziun;

controllar la construcziun da locals da protecziun publics e da stabiliments da protecziun;

far la controlla finala dals locals da protecziun;

controllar il funcziunament ed il mantegniment da las ovras da protecziun sco er ordinar execuziuns d'uffizi per garantir il funcziunament;

utilisar las contribuziuns substitutivas ch'èn vegnidas incassadas dapi il 1. da settember 2004 tenor las cundiziuns generalas dal dretg federal.

2. vischnancas

Art.  9 1 Las vischnancas èn cumpetentas per:

a)

b)

controllar la construcziun da locals da protecziun privats;

communitgar a l'uffizi chantunal cumpetent las datas dal register d'abitantas e d'abitants   sco   er   dal   register   d'objects   ch'èn   necessarias   per   elavurar   la planisaziun d'assegnaziun per occupar ils locals da protecziun;

assegnar las abitantas ed ils abitants als locals da protecziun en cas ch'i vegn ordinà d'occupar ils locals da protecziun;

construir,   equipar,   mantegnair   e   renovar   locals   da   protecziun   publics   e stabiliments da protecziun.

c)

d)

2 Ellas   ston   dar   a   l'uffizi   chantunal   cumpetent   tut   las   datas   e   tut   ils   plans   ch'èn necessaris per exequir la protecziun civila en quai che concerna las construcziuns.

Restituziun da contribuziuns

Art.  10 1 Sche l'intent d'in local da protecziun public u d'in stabiliment da protecziun vegn midà cun il consentiment dal chantun, sto la proprietaria u il proprietari restituir al chantun 4 pertschient da la contribuziun pajada, e quai per mintga onn che manca fin 25 onns dapi che la contribuziun è vegnida concedida.

2 Sche l'intent d'in local da protecziun public u d'in stabiliment da protecziun vegn midà senza il consentiment dal chantun, sto la proprietaria u il proprietari restabilir il local da protecziun public u il stabiliment da protecziun. Sch'il restabiliment n'è betg pli   pussaivel   ord   vista   da   la   tecnica   da   construcziun,   sto   la   proprietaria   u   il proprietari pajar al chantun ils custs per construir in local da protecziun public u in stabiliment da protecziun da medema grondezza.

4

640.100

3 Sche l'aboliziun da stabiliments da protecziun resulta pervia d'ina nova structura d'organisaziun da la protecziun civila, desista il chantun per regla da pretender ina restituziun da las contribuziuns.

Cumplettaziun dal dretg federal

Art.  11 1 En vischnancas u en territoris determinads che han main che 1000 abitantas ed abitants   ston   vegnir   construids   locals   da   protecziun   en   chasas   d'abitar,   er   sche quellas vegnan construidas cun main che 38 stanzas.

2 En   cas   ch'ina   chasa   d'abitar   sto   avair   main   che   5   plazzas   protegidas,   po   la proprietaria u il proprietari eleger, sch'ella u el vul construir in local da protecziun u pajar la contribuziun substitutiva.

Project da construcziun da locals da protecziun

Art.  12 1 La patruna u il patrun da construcziun u la proprietaria u il proprietari sto construir ed equipar il local da protecziun confurm al project da construcziun approvà.

Controllas dals locals da protecziun

Art.  13 1 La patruna u il patrun da construcziun u la proprietaria u il proprietari dals locals da   protecziun   sto   laschar   entrar   en   ils   locals   da   protecziun   las   persunas   ch'èn incumbensadas da controllar quels.

Utilisaziun per auters intents

Art.  14 1 L'utilisaziun da locals da protecziun publics e da stabiliments da protecziun per auters intents è admessa, premess che l'utilisaziun ordinaria dals locals da protecziun publics   e   dals   stabiliments   da   protecziun   a   curta   vista   sco   er   l'utilisaziun   per l'instrucziun e per la collocaziun da persunas ch'èn obligadas da far servetsch da protecziun civila sajan garantidas.

2 La proprietaria u il proprietari dals locals da protecziun publics e dals stabiliments da protecziun è responsabla u responsabel per la segirezza da las utilisadras e dals utilisaders.

4. Finanziaziun

Finanziaziun speziala

Art.  15 1 Per   registrar   e   per   utilisar   las   contribuziuns   substitutivas   vegn   manada   ina finanziaziun speziala tenor las disposiziuns da la legislaziun chantunala da finanzas.

2 La finanziaziun speziala vegn alimentada cun las contribuziuns substitutivas ch'il chantun incassescha.

3 La facultad da la finanziaziun speziala sto vegnir tschainsida confurm al martgà.

5

640.100

4 Ils custs annuals tenor l'artitgel 16 alinea 1 pon vegnir adossads fin maximalmain in   terz   a   la   finanziaziun   speziala,   sche   la   finanziaziun   da   las   contribuziuns   dal chantun als custs supplementars renconuschids per construir locals da protecziun publics   che   servan   ad   eliminar   il   deficit   da   plazzas   protegidas   ed   als   custs renconuschids per renovar locals da protecziun privats è garantida.

Chantun

Art.  16 1 Il   chantun   surpiglia   15   pertschient   dals   custs   suenter   la   deducziun   da   la contribuziun   or   da   la   finanziaziun   speziala   "contribuziuns   substitutivas   da   la protecziun civila" per:

a)

l'instrucziun da las persunas ch'èn obligadas da far servetsch da protecziun civila;

las acziuns da las persunas ch'èn obligadas da far servetsch da  protecziun civila en cas da situaziuns spezialas ed extraordinarias sco er per las acziuns da reparaziun;

il sold da las persunas ch'èn obligadas da far servetsch da protecziun civila en cas d'acziuns a favur da la communitad sin il territori chantunal;

il persunal ed ils meds materials per realisar l'instrucziun e las acziuns tenor las literas a fin c;

l'indemnisaziun dal cumandant da protecziun civila e da sia substituziun;

la gestiun ed il mantegniment d'in center d'instrucziun per la protecziun civila;

ils donns ch'il persunal d'instrucziun u las persunas ch'èn obligadas da far servetsch da protecziun civila chaschunan illegalmain a terzas persunas durant lur servetschs d'instrucziun u durant autras acziuns.

b)

c)

d)

e)

f)

g)

2 En   cas   d'acziuns   a   favur   da   la   cuminanza   po   il   chantun   er   surpigliar excepziunalmain ils custs d'alimentaziun, da transport e d'alloschi per las persunas ch'èn obligadas da far servetsch da protecziun civila.

3 El surpiglia ils custs per construir u per organisar in center d'instrucziun per la protecziun civila.

4 El paja a las vischnancas che na survegnan naginas u memia paucas contribuziuns substitutivas   ina   contribuziun   da   75   pertschient   als   custs   supplementars renconuschids per construir locals da protecziun publics, fin ch'il deficit da plazzas protegidas è eliminà, uschenavant ch'igl èn avant maun contribuziuns substitutivas incassadas dal chantun per quest intent.

5 El   paja   ina   contribuziun   da   75   pertschient   als   custs   renconuschids   per   renovar locals   da   protecziun   privats   e   publics   en   vischnancas   senza   contribuziuns substitutivas,   uschenavant   ch'igl   èn   avant   maun   contribuziuns   substitutivas incassadas dal chantun per quest intent.

6

640.100

Art.  17 Vischnancas 1 Las vischnancas surpiglian:

a)

ils custs che na vegnan betg cuvrids da la confederaziun e dal chantun per construir, per mantegnair, per renovar e per manar ils locals da protecziun publics ed ils stabiliments da protecziun che sa chattan sin lur territori;

ils custs dals meds materials che na tutgan betg tar la protecziun civila en cas d'acziuns   da   la   protecziun   civila   sin   lur   territori   per   reparaziuns   suenter eveniments spezials ed extraordinaris.

b)

2 Ellas   surpiglian   85   pertschient   dals   custs   tenor   l'artitgel   16   alinea   1   suenter   la deducziun   da   la   contribuziun   or   da   la   finanziaziun   speziala   "contribuziuns substitutivas   da   la   protecziun   civila".   Lur   part   dals   custs   vegn   repartida   sin   las singulas vischnancas tenor il dumber d'abitantas e d'abitants.

3 Las vischnancas surpiglian ils custs che na vegnan betg cuvrids da la confederaziun per construir, per mantegnair, per renovar e per manar ils posts da sanitad protegids ed ils ospitals protegids da lur regiun d'ospital. Ils custs che las vischnancas ston surpigliar vegnan repartids sin las singulas vischnancas tenor il dumber d'abitantas e d'abitants.

4 Las   contribuziuns   substitutivas   incassadas   da   las   vischnancas   dastgan   vegnir duvradas   per   autras   mesiras   da   la   protecziun   civila,   sch'ils   custs   per   eliminar   il deficit da plazzas protegidas e per renovar ils locals da protecziun privats èn segirads ed il chantun ha concedì la deliberaziun.

Taxas

Art.  18 1 La regenza fixescha las taxas per giuditgar projects da construcziun da locals da protecziun,   per   expensas   en   cas   da   controllas   da   stabiliments   e   da   locals   da protecziun, per proceduras administrativas e penalas sco er per furnir servetschs.

5. Giurisdicziun

Disposiziuns penalas

Art.  19 1 La patruna u il patrun da construcziun u la proprietaria u il proprietari vegn chastià cun ina multa da fin a 50 000 francs, sch'ella u el:

a)

na construescha u n'equipescha betg il local da protecziun confurm al project da construcziun da locals da protecziun approvà;

dismetta   in   local   da   protecziun   u   in   stabiliment   da   protecziun   senza   la permissiun dal chantun;

na   permetta   betg   l'access   als   locals   da   protecziun   a   las   persunas   ch'èn incumbensadas da controllar quels.

b)

c)

2 Sche   la   delinquenta   u   il   delinquent   venda   immobiglias   da   professiun   u   sch'il malfatg è vegnì commess repetidamain, po vegnir pronunziada ina multa da fin a 100 000 francs.

7

640.100

3 Tgi che commetta il malfatg per negligientscha, vegn chastià cun ina multa da fin a 10 000 francs.

4 En cas levs po la procedura vegnir suspendida, poi vegnir desistì d'in chasti u poi vegnir pronunzià in avertiment.

5 La patruna u il patrun da construcziun u la proprietaria u il proprietari sto pajar – en cas d'ina multa tenor l'alinea 1 literas a e b – supplementarmain a la multa la contribuziun   substitutiva   che   correspunda   al   dumber   da   plazzas   protegidas   che mancan respectivamain che vegnan duvradas per in auter intent.

Dispitas en connex cun la protecziun civila

Art.  20 1 Il departament cumpetent decida sco ultima instanza chantunala davart dispitas da dretg da facultad e davart dispitas betg da dretg da facultad che stattan en connex cun la protecziun civila.

6. Disposiziun transitorica *

Art.  21 *

Prolungaziun limitada da l'obligaziun da far servetsch da protecziun civila

1 Per persunas ch'èn gia stadas obligadas da far servetsch da protecziun civila durant 12 onns u che han gia prestà 245 dis servetsch da protecziun civila il mument che la Lescha federala davart la protecziun da la populaziun e la protecziun civila entra en vigur, vegn l'obligaziun da far servetsch da protecziun civila prolungada fin la fin da l'onn ch'ellas survegnan 40 onns.

2 La prolungaziun da l'obligaziun da far servetsch da protecziun civila vala fin ils 31 da december 2025.

8

640.100

Tabella da las modificaziuns - tenor conclus

Conclus 17-06-2015 08-12-2020 08-12-2020

Entrada en vigur 01-01-2016 01-01-2021 01-01-2021

Element relasch Titel 6.

Art. 21

Modificaziun emprima versiun integraziun integraziun

Publicaziun en la CUL 2015-039 2021-015 2021-015

9

640.100

Tabella da las modificaziuns - tenor element

Element relasch Titel 6.

Art. 21

Conclus 17-06-2015 08-12-2020 08-12-2020

Entrada en vigur 01-01-2016 01-01-2021 01-01-2021

Modificaziun emprima versiun integraziun integraziun

Publicaziun en la CUL 2015-039 2021-015 2021-015

10